b'\n_START_ARTICLE_\nTaut\xc5\xb3 Sandrauga\n_START_SECTION_\nIstorija\n_START_PARAGRAPH_\nDabartin\xc4\x97s Taut\xc5\xb3 Sandraugos prad\xc5\xbeia laikoma nuo 1887 m. Jungtin\xc4\x97je Karalyst\xc4\x97je vyk\xc4\x99 \xc5\xa1alies auk\xc5\xa1\xc4\x8diausi\xc5\xb3 vykdomosios vald\xc5\xbeios pareig\xc5\xabn\xc5\xb3 susitikimai, kurie nuo 1911 m. vadinti imperijos konferencijomis. 1926 m. vykusioje konferencijoje Jungtin\xc4\x97s Karalyst\xc4\x97s dominijos paskelb\xc4\x97 esan\xc4\x8dios lygios viena kitos at\xc5\xbevilgiu. Sprendim\xc4\x85 1931 m. patvirtino Vestminsterio statutas. Pasibaigus Antrajam pasauliniam karui, vykusio dekolonizacijos proceso metu, spar\xc4\x8diau daug\xc4\x97jo Taut\xc5\xb3 Sandraugos nari\xc5\xb3 skai\xc4\x8dius. Kelios naujai susik\xc5\xabrusios valstyb\xc4\x97s visi\xc5\xa1kai nutrauk\xc4\x97 ry\xc5\xa1ius su Jungtine Karalyste, kitos liko Taut\xc5\xb3 Sandraugos nar\xc4\x97mis. XX a. pabaigoje Taut\xc5\xb3 Sandrauga vis daugiau d\xc4\x97mesio skyr\xc4\x97 \xc5\xbemogaus teis\xc4\x97ms ir demokratijai pl\xc4\x97sti.'